CELEX: C2004/118/01
Language: el
Date: 2004-04-30 00:00:00
Title: Αίτηση προς έκδοση γνωμοδοτήσεως υποβαλλόμενη από το Ευρωπαϊκό Κοινοβούλιο δυνάμει του άρθρου 300 παράγραφος 6 της συνθήκης ΕΚ (Γνωμοδότηση 1/04)

30.4.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 118/1
            
         Αίτηση προς έκδοση γνωμοδοτήσεως υποβαλλόμενη από το Ευρωπαϊκό Κοινοβούλιο δυνάμει του άρθρου 300 παράγραφος 6 της συνθήκης ΕΚ
   (Γνωμοδότηση 1/04)
   (2004/C 118/01)
   Το Ευρωπαϊκό Κοινοβούλιο, εκπροσωπούμενο από τους R. Passos, H. Duintjer Tebbens και N. Lorenz, με τόπο επιδόσεων στο Λουξεμβούργο, υπέβαλε στο Δικαστήριο των Ευρωπαϊκών Κοινοτήτων στις 21 Απριλίου 2004 αίτηση προς έκδοση γνωμοδοτήσεως.
   Το Ευρωπαϊκό Κοινοβούλιο ζητεί από το Δικαστήριο να δώσει απάντηση στις ακόλουθες ερωτήσεις:
   
               α)
            
            
               Αποτελεί το άρθρο 300 παράγραφος 3 πρώτο εδάφιο, πρώτη περίοδος, ΕΚ την κατάλληλη νομική βάση της πράξεως του Συμβουλίου περί συνάψεως της σχεδιαζόμενης συμφωνίας μεταξύ της Ευρωπαϊκής Κοινότητας και των Ηνωμένων Πολιτειών της Αμερικής σχετικά με την επεξεργασία και τη διαβίβαση δεδομένων PNR («Passenger Name Record») εκ μέρους των αεροπορικών μεταφορέων στην υπηρεσία Τελωνείων και Προστασίας των Συνόρων του αμερικανικού Υπουργείου Εσωτερικής Ασφάλειας;
            
         
               β)
            
            
               Πρέπει να θεωρηθεί ότι η εν λόγω σχεδιαζόμενη συμφωνία συμβιβάζεται με το δικαίωμα της προστασίας των δεδομένων προσωπικού χαρακτήρα, όπως την εγγυάται ιδίως το άρθρο 8 της Ευρωπαϊκής Συμβάσεως Δικαιωμάτων του Ανθρώπου (ΕΣΔΑ), την οποία η Κοινότητα οφείλει να τηρεί όπως και τη συνθήκη;